<classify> Kwenye mechi hiyo mfumania nyavu mahiri wa timu hiyo, Zlatan Ibrahimovic alikosa penalti wakati Bornemouth wakicheza pungufu baada ya mchezaji wake, Andrew Surman kutolewa kwa kadi nyekundu na mwamuzi Kevin Friend kwa kumsukuma Zlatan Ibrahimovic katika kipindi cha kwanza.United waliokuwa wakicheza nyumbani, walifanikiwa kupata bao la kuongoza kwenye dakika ya 23 kupitia kwa beki wa kimataifa wa Argentina, Marcos Rojo akimalizia krosi ya beki wa pembeni Antonio Valencia.Bournemouth walisawazisha bao hilo dakika tano kabla ya mapumziko kupitia mkwaju wa penalti kupitia kwa Joshua King baada ya beki wa Manchester United, Phil Jones kumuangusha Marc Pugh kwenye eneo la hatari.Mchezo huo ulisimama kwa muda baada ya Mings kumkanyaga Ibrahimovic, ambaye alijibu kwa kumtia vidole vya macho beki huyo dakika moja baadae.Matukio yote hayo mawili hayakuonekana na mwamuzi wa mchezo huo, Kevin Friend ambaye hakuchukua hatua yoyote kwa wachezaji wote wawili ingawa alizungumza kwa kipindi kirefu na Ibrahimovic na nahodha Wayne Rooney.Kutokana na matokeo hayo, Manchester United imeendelea kubaki kwenye nafasi yake ya sita ikiwa na pointi 49 baada ya kucheza mechi 26.  <topic>: MICHEZO 